Във връзка с постъпило уведомление с вх. № ОВОС-376/10.02.2023г. за инвестиционно предложение (ИП): “Добив и прерботка на подземни богатства-строителни материали-варовици от находище Шишманци-3” в ПИ 83380.16.358, 83380.16.200, 83380.17.437, 83380.17.432, 83380.17.201, 83380.66.451, 83380.66.188, землище с.Шишманци, община Раковски, област Пловдив и становище на БД ИБР - Пловдив с изх. № ПУ-01-168(5)/14.06.2023г., с възложител: „ХОЛСИМ КАРИЕРНИ МАТЕРИАЛИ ПЛОВДИВ” АД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното инвестиционно предложение попада в обхвата на т. 2, буква „а“ от Приложение № 2 от Закона за опазване на околната среда, но в отговор на предложението на „ХОЛСИМ КАРИЕРНИ МАТЕРИАЛИ ПЛОВДИВ” АД за извършване на задължителна оценка на въздействието на околната среда за горепосоченото ИП, **на основание чл.93, ал.9, т.1 от Закона за опазване на околната среда**, възложителя е уведомен за действията по провеждане на задължителна процедура по ОВОС, съобразно изискванията на глава трета от Наредбата за ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

### ПИ 83380.16.358, 83380.16.200, 83380.17.437, 83380.17.432, 83380.17.201, 83380.66.451, 83380.66.188 по КККР на с. Шищманци, общ. Раковски не попадат в границите на защитени зони от мрежата НАТУРА 2000. Най-близо до местоположението на предвиденото за реализиране инвестиционно предложение е защитена зона BG0000291 „Гора Шишманци” за опазване на природните местообитания и на дивата флора и фауна, обявена със Заповед №РД-383/15.05.2020 г. (ДВ бр.50/02.06.2020 г.) на Министъра на околната среда и водите.

### Имотите, предмет на инвестиционното предложение не попадат в границите защитени територии по смисъла на Закона за защитените територии.

### Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

### След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху популации и местообитания на видове, предмет на опазване в защитените зони.

Копие на писмото е изпратено до Община Раковски, Кметство с.Шишманци, БД ИБР Пловдив и Министерство на енергетиката

Отговорено от РИОСВ-Пловдив на 27.06.2023г.